درباری چمچے از عمر شہزاد

درباری چمچے از عمر شہزاد۔۔۔

قارئین اکرام!دنیا میں انسان کا ظاہری چہرہ تو ایک جیسا ہوتا ہے لیکن اس ایک چہرہ کے پیچھے چھپے کئی چہروں کی نشان دہی کرنا انتہائی ناممکن کام ہے۔میرا آج کا موضوع تحریر ہے"درباری چمچے"۔

قارئین!آپ چمچوں کے کام سے تو بخوبی واقف ہوں گے۔کیوں کے یہ ہر گھر کی خاص ضرورت ہوتے ہیں۔۔۔ہمارے ہاں باورچی خانہ میں مختلف قسم کے چھوٹے بڑے چمچے موجود ہوتے ہیں۔یوں تو یہ چمچے بے شمار فوائد کے حامل ہوتے ہیں لیکن ان کا سب سے بڑا فائدہ یہ ہے کہ "یہ خود کو تکلیف سے گزار کر دوسروں کے لیے آسانیاں پیدا کرتے ہیں"۔ نہ تو ان میں کوئی عقل ہوتی ہے اور نہ ہی ان میں کوئی ذائقہ چکھنے کی صلاحیت۔

یہ تو بے جان چمچوں کی بات ہو رہی تھی،اب جاندار چمچوں کے بارے میں بات ہو گی۔جاندار چمچے؟ جی ہاں جاندار چمچے۔۔یہ انسانوں کا وہ گروہ ہوتا ہے جو اپنی تمام زندگی ایک مخصوص طبقے کے لیے وقف کر دیتا ہے۔۔اپنی ساری زندگی اس مخصوص طبقے کی خوشامدی اور چمچہ گیری میں گزار دیتا ہے اور اسی کو اپنا مقصد حیات بنا لیتا ہے۔اس کا کام یہ ہوتا ہے کہ یہ لوگوں کے سامنے تو اپنے آپ کو بہت بڑی توپ سمجھ رہے ہوتے ہیں یا یوں کہیں کہ یہ اپنے آپ کو "فادر آف ارسطو"سمجھتے ہیں ۔  لیکن حقیقت میں ان کی کوئی حیثیت نہیں ہوتی۔۔۔چمچے کا استعمال ہمیشہ ضرورت کے وقت ہی پیش آتا ہے۔۔

درباری چمچوں کی دو اقسام:

اب یہ چمچے بھی دو اقسام کے ہوتے ہیں۔

ایک وہ گروہ ہے جو اپنے مفاد کے لیے کسی لیڈر،کسی ایم این اے،ایم پی اے یا وزیر،مشیر کی چمچہ گیری میں اس قدر مصروف ہوتا ہے اور ان کی اس قدر تعریفیں کریں گے کہ ان کا گدھا بھی ان کو گھوڑا نظر آئے گا۔۔۔جیسے "گاوں کا چوہدری میراثی کے بغیر کچھ بھی نہیں ہوتا"ایسے ہی ہمارے سیاست دان بھی ان خوشامدی لوگوں کے بغیر کچھ بھی نہیں ہوتے۔۔۔لیکن یاد رہے کہ یہ چمچوں اور خوشامدیوں کا گروہ انھے ایک دن لے ڈوبتا ہے۔دوسری قسم کے چمچہ گیر،صرف چمچہ گیری کی حد تک محدود رہتے ہیں اور اس میں خوش رہتے ہیں۔۔۔

اور یہ سب غلام ابن غلام ابن غلام ہیں ۔۔۔

واصف علی واصف صاحب کا قول ہے کہ:"اگر غلام کو غلامی پسند نہ ہوتی تو کوئی آقا پیدا نہ ہوتا"

لیکن یہاں تو معاملہ ہی کچھ اور ہے۔یہاں تو یہ اس چمچہ گیری کو اور بڑے لوگوں کی جھوٹی  تعریفیں(جو گدھے کو بھی گھوڑے کے برابر کر دے)کرنے کو بالکل بھی غلامی نہیں سمجھتے۔۔۔

بلکے اپنے آپ کو فادر آف ارسطو سمجھتے ہیں۔۔

"دل کے بہلانے کو غالب یہ خیال اچھا ہے"

اور جس پلیٹ میں چمچہ ہو وہ اسے اندر سے خالی ضرور کر کے رہتے ہیں۔۔۔

یہان پر اب نقصانات دونوں اطراف میں ہوتا ہے چمچہ اگر ذہین نکلا تو اسے فائدہ ہوتا ہے اور اگر چمچہ بےوقوف ہوا تو جس کی تعریف کی جا رہی ہے اسے فائدہ ہو گا۔

عمر شہزاد

باغ بانڈی،ابیٹ آباد

خیبر پختونخوا،پاکستان

بدھ 22 جولائی 2020ء

بوقت:دن کے تین بجے